[{"text_idx": "#000000", "text": "Klubisse vastuvo\u0303tmise ja va\u0308ljaarvamise kord"}, {"text_idx": "#000003", "text": "Saku Korvpalliklubi suvi on mo\u0308o\u0308dunud nii sportlikult kui ka muutuste tuules. Peetud on mitu laagrit suurepa\u0308raste juhendajatega ning klubiga on liitunud mitu uut treenerit."}, {"text_idx": "#000005", "text": "Teises laagris, juuli lo\u0303pus, osalesid vanemad poisid: 2005/06 treeningru\u0308hm (treener Viktor Kurushev) ja 2007/08 treeningru\u0308hm (treener Ma\u0308rt). Vanemate poiste eesma\u0308rk oli uueks hooajaks po\u0303hja ladumine ehk u\u0308ldkehaline ettevalmistus (U\u0308KE). Selleks kutsusime laagrisse personaaltreeneri Kalev Elkeni, kes on alates jaanuarist viinud kord na\u0308dalas la\u0308bi meie U14 poiste U\u0308KE trenne. Kalevil on korvpalli Euroliiga koolituse sertifikaat ning tema la\u0308henemine u\u0308ldkehalisele ettevalmistusele on va\u0308ga po\u0303hjalik ja poistele huvitav."}, {"text_idx": "#000007", "text": "Saku Korvpalliklubi linnalaagris ka\u0308is augusti alguses ku\u0308las rahvuskoondise ja va\u0308rske Euroliiga klubi Baskonia ma\u0308ngija Maik-Kalev Kotsar. Ta andis poistele muuhulgas no\u0303u, kuidas palliga aktiivsemalt ja efektiivsemalt ru\u0308nnata. Samuti kuulsid noorma\u0308ngijad, kuidas mo\u0308o\u0308dus profikorvpalluri elu South Carolina u\u0308likoolis ja Hamburgi klubis. Oli va\u0308ga arendav ja meeldiv kohtumine."}, {"text_idx": "#000008", "text": "Maiki so\u0303nul soovib ta panustada Saku korvpalli arengusse toetades treenereid ja noorkorvpallureid, et aina rohkem noori leiaks tee korvpallitreeningutele. \u201eKuna minule on antud vo\u0303imalused korvpallis jo\u0303uda kaugele, siis soovin anda omalt poolt tagasi nii palju kui vo\u0303imalik,\u201c u\u0308tles ta."}, {"text_idx": "#000009", "text": "Saku KK ta\u0308nab Maik-Kalevit ning soovib talle korvpalluri karja\u0308a\u0308ris edu!"}, {"text_idx": "#000010", "text": "On hea meel, et meiega on liitunud mitu uut treenerit. 2.-3. klassi tu\u0308drukute ru\u0308hma uueks treeneriks on Eliise Pajumets, kes lo\u0303ppenud hooajal ma\u0308ngis Eesti naiste esiliigas Audentese Spordiklubi vo\u0303istkonnas."}, {"text_idx": "#000011", "text": "Poiste 2005-06 treeninggrupi treeneriks tuli Viktor Kurushev, kes varem on to\u0308o\u0308tanud TalTechi korvpalliklubis. 1990ndate keskel oli ta meistriliiga tasemel korvpallur Nybiti vo\u0303istkonnas."}, {"text_idx": "#000012", "text": "Su\u0308gisest liitub treenerina veel Ralf Lainevool, kes on olnud korvpalliga seotud pea 40 aastat, neist tegevma\u0308ngijana 10 ja treenerina 30. Ta\u0308naseks on tema ka\u0308e all la\u0308bi aegade lo\u0303petanud kuus lendu eri vanuses korvpallureid. Lainevool on olnud abitreenerina nii noortekoondiste kui ka u\u0308hel aastal Tallinna Kalevi meistriliiga vo\u0303istkonna juures. Tema tuntuimad kasvandikud, kes on jo\u0303udnud Eesti meistriliigasse ja kaugemalegi on Janar Talts, Janis Vahter, Henri Ausmaa ja Kaido Saks."}, {"text_idx": "#000013", "text": "Septembrist ootame erinevatesse treeningru\u0308hmadesse 1.-5. klassi poisse ja tu\u0308drukuid. Esimene kuu tasuta!"}, {"text_idx": "#000015", "text": "Maik-Kalev Kotsari ku\u0308laska\u0308ik andis nooretele korvpalluritele kuhjaga lisamotivatsiooni."}, {"text_idx": "#000016", "text": "Saku Korvpalliklubi ku\u0308lastas Brandis Raley-Ross"}]